钦定古今图书集成/明伦汇编/闺媛典/第006卷 > 《杨叛儿八曲〈清商曲辞〉》
## 钦定古今图书集成/明伦汇编/闺媛典/第006卷 > 《杨叛儿八曲〈清商曲辞〉》

《唐书乐志》曰：“《杨叛儿》，本童谣歌也。齐隆昌时，女巫之子曰杨旻，少时随母入内，及长，为何后宠，童谣云：‘杨婆儿，共戏来所欢’。语讹，遂成《杨叛儿》。” 《古今乐录》曰：“《杨叛儿》送声云：‘叛儿教侬不复相思’。”

截玉作手钩，七宝光平天。绣沓织成带，严帐信可怜。
暂出白门前，杨柳可藏乌。欢作沈水香，侬作博山炉。
送郎乘艇子，不作遭风虑。横篙掷去桨，愿倒逐流去。
七宝珠络鼓，教郎拍复拍。黄牛细犊儿，杨柳映松柏。
欢欲见莲时，移湖安屋里。芙蓉绕床生，眠卧抱莲子，
闻欢远行去。送欢至新亭，津逻无侬名。

“落秦中庭生，诚知非好草。龙头相钩连，见枝如欲绕。
杨叛西随曲，柳花经东阴。风流随远近，飘扬闷侬心。